Foto: Facebook



NAKON što je Ranko Ostojić prozvao policiju i DORH da ne rade svoj posao tolerirajući prijetnje izvjesnog Josipa Ćubelića na Facebooku, munjevita reakcija. Ćubelić je danas priveden u službene prostorije. Provedeno je kriminalističko istraživanje.



>> Ovo je Josip Ćubelić, simpatizer fašizma koji na Facebooku otvoreno prijeti smrću SDP-ovcima

Policija nije podnijela kaznena prijavu protiv simpatizera fašizma

Iz policijskog priopćenja da se zaključiti da je Ćubelić pušten bez kaznene prijave. Policija u svom priopćenju nije navela ni kazneno djelo zbog kojeg su priveli Ćubelića i proveli kriminalističko istraživanje.

Zadržali su se na formulaciji "u odnosu na objave na društvenim mrežama u odnosu na predsjednika Odbora za unutarnju politiku i sigurnost Hrvatskog sabora i saborskog zastupnika koje su prenijeli mediji." O onome što su utvrdili, izvijestit će Državno odvjetništvo.

Ljuta trava za Bauka i Ostojića

Tekst se nastavlja ispod oglasa

Ćubelić se inače fotografirao sa ustaškom kapom i nožem te bistom poglavnika Ante Pavelića uz poruku "Ostoja i Bauču, dođite na ljutu travu".

Ostojić je sve objavio na svom Facebook profilu uz komentar: "I ovako svaki dan. Bravo policija, bravo DORH. Klanje je za vas normalna stvar."